**สรุปผลการประชุมคณะกรรมการบริหารเงินทุนหมุนเวียน**

**เพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน**

**ครั้งที่ 3/2560**

**วันศุกร์ที่ 26 พฤษภาคม 2560**

----------------------------

**1. เรื่องเพื่อทราบ**

ที่ประชุมรับทราบรายรับ – รายจ่ายบัญชีเงินทุนหมุนเวียนเพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน เดือนพฤษภาคม 2560 โดยมีเงินคงเหลือให้กู้ยืมในปีงบประมาณ 2560 จำนวน 5,851,000.- บาท (ห้าล้านแปดแสนห้าหมื่นหนึ่งพันบาทถ้วน)

**2. เรื่องที่พิจารณา**

2.1 พิจารณาการจัดทำการประเมินผลการดำเนินงานเงินทุนหมุนเวียนเพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน

 **มติที่ประชุม** จากการประชุมครั้งก่อน ซึ่งกรรมการได้นำแผนปฏิบัติการ แผนยุทธศาสตร์ และแผนบริหาร (ฉบับทบทวนของปี 2560) กลับไปพิจารณา ที่ประชุมมีมติให้นำแผนดังกล่าวมาจัดทำแผนการดำเนินงานเงินทุนหมุนเวียนในปี 2561 – 2563 ต่อไป

2.2 พิจารณาอนุมัติคำขอกู้ของผู้ยื่นแบบคำขอกู้เงินทุนหมุนเวียน จำนวน 19 ราย

 **มติที่ประชุม** ที่ประชุมได้พิจารณาอนุมัติตามหลักเกณฑ์และแนวทางการพิจารณาที่เคยถือปฏิบัติมาประกอบกับการพิจารณาความเดือดร้อนของผู้มีสิทธิขอกู้ยืมเงินแต่ละราย ที่ประชุมมีมติอนุมัติให้กู้ยืมจำนวน 15 ราย เป็นเงินทั้งสิ้น 5,578,800.- บาท (ห้าล้านห้าแสนเจ็ดหมื่นแปดพันแปดร้อยบาทถ้วน)

**3. เรื่องอื่น ๆ**

ประธานกรรมการบริหารเงินทุนหมุนเวียนฯ มอบหมายให้โฆษกประจำคณะกรรมการบริหารเงินทุนหมุนเวียนชี้แจงความจำเป็นของคณะกรรมการบริหารเงินทุนหมุนเวียนฯ ในการพิจารณาอนุมัติคำขอกู้ของผู้ยื่นแบบคำขอกู้ยืมเงินทุนหมุนเวียนฯ ให้สอดคล้องกับสถานะทางการเงินของเงินทุนหมุนเวียนฯ ที่เริ่มลดจำนวนลดเรื่อย ๆ อันอาจจะเกิดปัญหาสภาพคล่องในอนาคต

 โฆษกประจำคณะกรรมการบริหารเงินทุนหมุนเวียนฯ ขอชี้แจงประเด็นนี้ดังต่อไปนี้

 1. ในปัจจุบันรายรับ – รายจ่ายบัญชีเงินทุนหมุนเวียนเพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สินเริ่มลดจำนวนลงเรื่อย ๆ เนื่องจากมีผู้ยื่นคำขอกู้เงินจำนวนเพิ่มขึ้นภายหลังมีการปรับอัตราดอกเบี้ยเงินกู้ยืมเป็นจำนวนร้อยละ 4 เป็นผลให้มีผู้กู้ยืมเพื่อรับประโยชน์จากส่วนต่างจากอัตราดอกเบี้ยเงินกู้ยืมที่ได้กู้ยืมจากสถาบันการเงินอื่น ในประเด็นนี้กรรมการจากบุคคลภายนอกได้ให้ความเห็นว่า การพิจารณาอนุมัติคำขอกู้ของผู้ยื่นแบบตามหลักเกณฑ์ และแนวทางการพิจารณาที่เคยถือปฏิบัติมาอาจทำให้สภาพคล่องของเงินทุนหมุนเวียนฯ ลดลงจนอาจหมดเงินทุนหมุนเวียนได้ เนื่องจากสำนักงานเลขาธิการสภาผู้แทนราษฎรเป็นหน่วยงานเดียวที่บุคลากรได้รับสิทธิขอกู้ในกองทุนเงินทุนหมุนเวียนเพื่อชำระหนี้สิน และยังได้รับค่าตอบแทนพิเศษจึงมีความแตกต่างจากบุคลากรของหน่วยงานอื่น ๆ ที่ขาดสิทธิดังกล่าวนี้ ดังนั้นบุคลากรของสำนักงานเลขาธิการสภาผู้แทนราษฎรควรมีการบริหารการเงินของแต่ละบุคคลให้พอเพียงต่อการดำรงชีพอย่างพอเพียง มีการใช้จ่ายเงิน

ภายใน...

ภายในครอบครัวตามความจำเป็นอย่างมีวินัยทางการเงิน เพื่อไม่ให้เกิดปัญหาการกู้ยืมเงินที่เกินจำเป็นอย่างมีวินัยทางการเงิน เพื่อไม่ให้เกิดปัญหาการกู้ยืมเงินที่เกินจำเป็นหรือการกู้ยืมเงินจากแหล่งเงินนอกระบบ จึงควรมีการพิจารณาอนุมัติคำขอกู้สำหรับผู้ได้รับความเดือดร้อนจากปัญหาการเงินที่แท้จริง เช่น ผู้ประสบปัญหาครอบครัวที่ต้องเลี้ยงดูบุตรฝ่ายเดียว ผู้มีความจำเป็นต้องใช้เงินรักษาบิดามารดาหรือบุตรที่เจ็บป่วยอย่างรีบเร่ง ผู้มีความจำเป็นต้องซ่อมแซมบ้านจากภัยธรรมชาติ และผู้ถูกหมายบังคับคดี เป็นต้น

 2. คณะกรรมการบริหารเงินทุนหมุนเวียนฯ ได้ตระหนักถึงความเห็นดังกล่าว จึงมอบหมายให้ ฝ่ายเลขานุการยกร่างหลักเกณฑ์แนวทางการพิจารณาและแนวทางการปฏิบัติในการกู้ยืมเงินทุนหมุนเวียนใหม่ โดยมุ่งเน้นการให้ความช่วยเหลือผู้ยื่นคำขอกู้ที่เดือดร้อนทางการเงินอย่างจำเป็นจริง ๆ (จนจริง) ในการประชุมคณะกรรมการบริหารเงินทุนหมุนเวียนฯ ครั้งที่ 2/2560 วันอังคารที่ 25 เมษายน 2560 ที่ประชุมให้รอการพิจารณาความเหมาะสมในการกำหนดร่างหลักเกณฑ์ฯ ดังกล่าวไว้ก่อน โดยคณะกรรมการบริการเงินทุนหมุนเวียนพิจารณาอนุมัติคำขอกู้ตามหลักเกณฑ์และแนวทางการพิจารณาที่เคยถือปฏิบัติมาประกอบกับการพิจารณาความเดือดร้อนของผู้มีสิทธิขอกู้ยืมเงินแต่ละราย ทั้งนี้ตามรายรับ - รายจ่ายบัญชีเงินทุนหมุนเวียนฯ ในแต่ละเดือน

 ว่าที่ ร.ต.ต. อาพัทธ์ สุขะนันท์

 โฆษกประจำคณะกรรมการบริหารเงินทุนหมุนเวียนฯ